el el el el el el el el el el el en el el el el el en el el el el el el el el el el el el el cs el el el el el el el it el en el en el el el el el el el el el el el el el el el el el en el el el el el el el el el el el el el el el el el el el el el en el el el el el el el el el el el en el en el en fr en it en el el en en en el el el el el en en en el el el el el el el en el el el el en el el el el el en el el el el el el el el el el el el
Η Google LLC (παλιότερα Google Inc.) είναι μία από τις μεγαλύτερες εταιρείες διαδικτυακών υπηρεσιών. Ιδρύθηκε από τον Λάρρυ Πέιτζ και τον Σεργκέι Μπριν το 1996, όταν αυτοί έκαναν το διδακτορικό τους στο Πανεπιστήμιο Στάνφορντ. Στις 4 Σεπτεμβρίου του 1998 η Google ιδρύθηκε σαν ιδιωτική εταιρεία. Στις 19 Αυγούστου του 2004 έγινε η δημόσια εγγραφή της εταιρίας στο χρηματιστήριο. Ο στόχος της είναι να οργανώσει όλες τις πληροφορίες του κόσμου και να τις κάνει παγκόσμια διαθέσιμες.[4] Το 2006, η Google μετέφερε τα κεντρικά της γραφεία στο Μάουντεν Βιού της Καλιφόρνια, τα οποία ονομάζονται Γκούγκλπλεξ.[5]
εταιρεία (ΗΠΑ), Εταιρεία Περιορισμένης Ευθύνης και δημόσια εταιρεία
Googleplex, Μάουνταιν Βιού, Καλιφόρνια, ΗΠΑ, Ηνωμένες Πολιτείες Αμερικής
37°25′21″ s. š., 122°5′8″ z. d.
δεδομένα (π • σ • ε )
1.2 Οι 10 "εντολές" της Google
3 Χρήση στη γλώσσα
Το Google στον Παγκόσμιο Ιστό
Η Google ξεκίνησε τον Ιανουάριο του 1996 ως ερευνητικό πρόγραμμα από τον Λάρρυ Πέιτζ και τον Σεργκέι Μπριν όταν έκαναν και οι δύο το διδακτορικό τους στο Πανεπιστήμιο Στάνφορντ στο Στάνφορντ της Καλιφόρνια.
Ενώ οι συμβατικές μηχανές αναζήτησης κατέτασσαν τα αποτελέσματά τους μετρώντας πόσες φορές οι όροι αναζήτησης εμφανίζονταν στην σελίδα, οι δύο τους δημιούργησαν ένα καλύτερο σύστημα που ανέλυε τις σχέσεις μεταξύ των ιστοσελίδων. Ονόμασαν τη νέα τεχνολογία PageRank, η οποία καθόριζε τη συνάφεια μιας ιστοσελίδας από τον αριθμό και τη σημαντικότητα των σελίδων που οδηγούν πίσω σε αυτήν.[6]
Ονόμασαν τη μηχανή αναζήτησής τους Google. Η λέξη «Google» προήλθε από αναγραμματισμό της λέξης «googol» (ονομασία που είχε αρχικά επιλέξει ο Πέϊτζ), τον μαθηματικό όρο που εισήγαγε ο Μίλτον Σιρότα για τον αριθμό 10100 που γράφεται: «10 ακολουθούμενο από 100 μηδενικά».[6] Με τον όρο αυτόν η Google επιθυμεί να υποδηλώσει την αποστολή της εταιρίας να οργανώσει το τεράστιο πλήθος πληροφοριών του Ίντερνετ.[7][6]
Στην αρχή το Google έτρεχε στην ιστοσελίδα του Πανεπιστημίου Στάνφορντ, με τα domain google.stanford.edu και z.stanford.edu. Το όνομα domain για την Google κατοχυρώθηκε στις 15 Σεπτεμβρίου του 1997. Στα μέσα του 1998 κατάφεραν να συγκεντρώσουν 1 εκτ. δολάρια από επενδυτές, συγγενείς και φίλους, ώστε στις 4 Σεπτεμβρίου του 1998 να δημιουργήσουν την Google. Ένας από τους πρώτους επενδυτές ήταν ένας συνιδρυτής της Sun Microsystems, Inc.[6] Στην αρχή είχε ως βάση το γκαράζ μιας φίλης τους στο Μένλο Παρκ της Καλιφόρνια. Το 1999 έλαβε χρηματοδότηση κύκλου εργασιών 25 εκτ δολάρια.[6] Η εταιρεία ακολούθησε γρήγορη εξέλιξη κυρίως όταν έγινε η επίσημη μηχανή αναζήτησης από τον Yahoo!, έναν από τους δημοφιλέστερους ιστότοπους.[6]
Οι 10 "εντολές" της GoogleΕπεξεργασία
Ο Πέϊτζ, ο Μπριν κατ'επέκταση όλη η εταιρεία, βασίστηκαν σε 10 θέσεις που προσπαθούν να τηρούν :[8]
Αφοσίωση στον χρήστη και όλα τα άλλα θα ακολουθήσουν.
Είναι καλύτερο να κάνεις ένα πράγμα πραγματικά πολύ καλά.
Το γρήγορο είναι καλύτερο από το αργό.
Η δημοκρατία στο διαδίκτυο λειτουργεί.
Δεν χρειάζεται να βρίσκεστε στο γραφείο σας, για να πάρετε μια απάντηση.
Μπορείτε να κερδίσετε χρήματα χωρίς να κάνετε κακό.
Πάντα υπάρχουν περισσότερες πληροφορίες εκεί έξω.
Η ανάγκη για πληροφορίες ξεπερνάει όλα τα σύνορα.
Μπορείτε να είστε σοβαροί και χωρίς κοστούμι.
Το τέλειο από μόνο του δεν είναι αρκετά καλό.
Στα μέσα του 1999, η εταιρεία επεξεργαζόταν 500.000 αναζητήσεις ημερησίως και το 2004 έφτασε τις 200 εκτ. αναζητήσεις ημερησίως.[6][9][10]
Τον Μάρτιο του 1999, η εταιρεία μετέφερε τα γραφεία της στο Πάλο Άλτο της Καλιφόρνια.[11] Το επόμενο έτος, η Google άρχισε να πουλά διαφημίσεις που σχετίζονται με λέξεις-κλειδιά αναζήτησης ενάντια στην αρχική αντίθεση του Πέιτζ και του Μπριν απέναντι σε μια μηχανή αναζήτησης που χρηματοδοτείται από διαφημίσεις.[12] Για να μην επηρεαστεί σημαντικά ο σχεδιασμός της σελίδας, οι διαφημίσεις βασίζονταν αποκλειστικά σε κείμενο. Τον Ιούνιο του 2000, ανακοινώθηκε ότι η Google θα γινόταν ο προεπιλεγμένος πάροχος μηχανών αναζήτησης για το Yahoo!, έναν από τους πιο δημοφιλείς ιστότοπους εκείνη την εποχή, αντικαθιστώντας το Inktomi.
Το λόμπυ του Γκούγκλπλεξ
Το 2003, αφού εξαπλώθηκε σε δύο άλλες τοποθεσίες, η εταιρεία μίσθωσε ένα συγκρότημα γραφείων από τη Silicon Graphics, στο 1600 Amphitheatre Parkway στο Μάουνταιν Βιου της Καλιφόρνια.[13] Το σύμπλεγμα έγινε γνωστό ως Γκούγκλπλεξ. Αποτελούσε λογοπαίγνιο του αριθμού googolplex(10^googol=10^10^100) και, επίσης, ήταν συνθετικό των λέξεων Google και complex (=συγκρότημα). Το 2006, η Google αγόρασε το ακίνητο από την SGI για 319 εκατομμύρια δολάρια. Οι συνθήκες εργασίας σε αυτό το κτήριο χαρακτηρίστηκαν από τις καλύτερες που έχουν εφαρμοστεί σε εταιρείες, αφού η Google είχε προνοήσει για όλες τις ανάγκες των εργαζομένων, όπως είναι η ξεκούραση, τα τακτικά διαλείμματα σε ειδικά διαμορφωμένους χώρους ή ακόμη και η ύπαρξη παιδότοπου για την φύλαξη των παιδιών των εργαζομένων.
Έρευνες αγοράς έδειξαν ότι τον Απρίλιο του 2007, η Google Inc. ανέλαβε την πρωτοκαθεδρία ως η διασημότερη εταιρεία παγκοσμίως, εκτοπίζοντας έτσι τη Microsoft Corp.[14]
Το 2010, η Google έγινε η πρώτη μηχανή αναζήτησης στο Διαδίκτυο, την οποία χρησιμοποιούσε το 80% των Αμερικανών χρηστών του Διαδικτύου έναντι μόνο το 35% των Κινέζων, οι οποίοι προτιμήστε το κινέζικο εργαλείο Baidu. Στην Ευρώπη, το μερίδιο αγοράς της ήταν 93%.
Στις 12 Αυγούστου 2011, ο ιστότοπος ανακοίνωσε μια ενημέρωση του αλγορίθμου του που ονομάζεται "Panda" σε όλες τις εκδόσεις του ιστότοπου (εκτός από τις κινεζικές, τις ιαπωνικές και τις κορεατικές) προκειμένου που χρησιμοποιούν spam τεχνικές για την προώθησή τους στην Google.[15] Εκτός από το Motorola Mobility, η Google αγόρασε περίπου 2.000 διπλώματα ευρεσιτεχνίας από την IBM το 201153 για να αποτρέψει περαιτέρω επιθέσεις από την Apple και τη Microsoft κατά του Android.
Το 2012, η ​​Google ευρετηρίασε περισσότερα από 30 τρισεκατομμύρια έγγραφα και απαντούσε περίπου 3,5 δισεκατομμύρια ερωτήματα αναζήτησης καθημερινά.
Σύμφωνα με τους ανεξάρτητους παρόχους στοιχείων επισκεψιμότητας Alexa και SimilarWeb, το Google.com είναι πρώτο και δεύτερο σε επισκεψιμότητα αντίστοιχα, έχει την υψηλότερη επισκεψιμότητα ανάμεσα στις μηχανές αναζήτησης, έχοντας περισσότερους από 16 δισεκατομμύρια επισκέπτες ανά μήνα για το Μάιο του 2015.[16][17][18]
Σήμερα η μηχανή αναζήτησης Γκούγκλ είναι μια από τις δημοφιλέστερες, και οι φράσεις «κάνω γκούγκλ», «γκουγκλάρω», «γκουγκλίζω»,«google it» ή «μπαίνω στον γκούγκλη» είναι συνώνυμες με το «ψάχνω για πληροφορίες στο Διαδίκτυο». Αντίστοιχα, στην αγγλική γλώσσα το ρήμα "to google" έχει αποκτήσει πλέον ταυτόσημη έννοια με το ρήμα «αναζητώ», και, πρόσφατα, το ίδιο ρήμα προστέθηκε στο αγγλικό λεξικό Μέρριαμ-Γουέμπστερ με όλα τα παράγωγά του (to google > googling > googled). [19]
↑ www .kamilfranek .com /what-companies-alphabet-google-owns /.
↑ www .sec .gov /Archives /edgar /data /1645494 /000119312519038289 /d671071dsc13ga .htm.
↑ www .engadget .com /2015 /10 /02 /alphabet-do-the-right-thing /.
↑ «Our company | Google». www.google.com (στα Αγγλικά). Ανακτήθηκε στις 26 Δεκεμβρίου 2017.
↑ «How we started and where we are today | Google». www.google.com (στα Αγγλικά). Ανακτήθηκε στις 26 Δεκεμβρίου 2017.
↑ 6,0 6,1 6,2 6,3 6,4 6,5 6,6 Εγκυκλοπαίδεια "ΠΑΠΥΡΟΣ LAROUSSE BRITANNICA" 2007, τόμος 38, σελ.7
↑ «Ιστοσελίδα της Google τον Φεβρουάριο του 1999». Αρχειοθετήθηκε από το πρωτότυπο στις 21 Φεβρουαρίου 1999. Ανακτήθηκε στις 24 Σεπτεμβρίου 2019.
↑ «Ten things we know to be true | Google – Google». www.google.com (στα Αγγλικά). Ανακτήθηκε στις 26 Δεκεμβρίου 2017.
↑ Brin, Sergey; Page, Lawrence (1998). «The anatomy of a large-scale hypertextual Web search engine». Computer Networks and ISDN Systems 30 (1–7): 107–117. doi:10.1016/S0169-7552(98)00110-X. http://infolab.stanford.edu/pub/papers/google.pdf.
↑ Barroso, L.A.; Dean, J.; Holzle, U. (April 29, 2003). «Web search for a planet: the google cluster architecture». IEEE Micro 23 (2): 22–28. doi:10.1109/mm.2003.1196112. https://semanticscholar.org/paper/8db8e53c92af2f97974707119525aa089f6ed53a. «We believe that the best price/performance tradeoff for our applications comes from fashioning a reliable computing infrastructure from clusters of unreliable commodity PCs.».
↑ Leskin, Matt Weinberger, Paige. «Google's cofounders are stepping down from their company. Here are 43 photos showing Google's rise from a Stanford dorm room to global internet superpower». Business Insider (στα Αγγλικά). Ανακτήθηκε στις 2 Ιανουαρίου 2022.
↑ «Our history in depth – Company – Google». web.archive.org. 1 Απριλίου 2012. Αρχειοθετήθηκε από το πρωτότυπο στις 1 Απριλίου 2012. Ανακτήθηκε στις 2 Ιανουαρίου 2022.
↑ «Technology News». CNET (στα Αγγλικά). Ανακτήθηκε στις 2 Ιανουαρίου 2022.
↑ Η έρευνα διεξήχθη από την εταιρεία έρευνας αγοράς Millward Brown kai κατατάσσει την Google Inc. στην πρώτη θέση ξεπερνώντας ιδιαίτερα γνωστές εταιρείες στον κόσμο, όπως η Coca-Cola, η Wal-Mart Stores και η General Electric Co. (Εφημερίδα Η Καθημερινή, 24 Απριλίου 2007 Αρχειοθετήθηκε 2007-09-30 στο Wayback Machine..)
↑ «Νέο update στον αλγόριθμο της google - Payday Loan Algorithm». Simple Web Solutions. 28 Μαΐου 2014. Ανακτήθηκε στις 3 Ιανουαρίου 2022.
↑ «google.com Site Overview» (στα Αγγλικά). Alexa Internet. Αρχειοθετήθηκε από το πρωτότυπο στις 26 Δεκεμβρίου 2015. Ανακτήθηκε στις 29 Ιουνίου 2015.
↑ «Google.com Analytics» (στα Αγγλικά). SimilarWeb. Ανακτήθηκε στις 29 Ιουνίου 2015.
↑ «Top 50 sites in the world for Internet And Telecom > Search Engine» (στα Αγγλικά). SimilarWeb. Αρχειοθετήθηκε από το πρωτότυπο στις 3 Ιουλίου 2015. Ανακτήθηκε στις 29 Ιουνίου 2015.